《亦竹轩》
宋代·蒲寿宬

娟娟竹上露，泠泠竹间风。
风露自高洁，轩窗亦玲珑。
明月散清影，独起行绕丛。
缅怀爱竹人，气味千载同。

作者简介：名或作寿晟、寿峸。宋末阿拉伯人。与弟蒲寿庚至泉州贸易。度宗咸淳间，知梅州。益、广二王航海至泉州，时寿庚为泉州守，闭城不纳。寿宬密谕寿庚纳款于元，遂于景炎元年同降元朝。有《心泉学诗稿》。